**Давид Жарковић**

Рођен je 1970. године у Београду. Дипломирао је на Електротехничком факултету Универзитета у Београду 1999 године и стекао звање дипломираног инжењера електротехнике.

Професионалну каријеру започео је у Електропривреди Србије 1999. године као приправник у Дирекцији за производњу енергије и пренос и од тада се професионално развија у компанији.

У периоду до 2005. године, прво као члан тима а од 2004. године и вођа тима PIU – Project Implementation Team EAR, састављеног од стручњака ЕПС-а и Европске Агенције за Реконструкцију за имплементацију Пројекта рехабилитације Термоелектрана EPS-a, радио је на припреми стратегије реализације Пројекта, припреми пројектне документације, Тендерским процедурама за реализацију Пројекта и праћењу и надгледању реализације Пројекта. 2005. године прелази у Дирекцију за трговину електричном енергијом, где је од 2010. године шеф службе за уговарање и обрачун а од 2012. године директор Сектора за трговину на слободном тржишту.

Од 01. јануара 2024. на позицији је Извршног Директора за управљање електроенергетским портфељом.

Развија функцију трговине електричном енергијом на берзама електричне енергије у земљи и региону стварајући услове да Електропривреда Србије постане пуноправни члан српске, мађарске, хрватске, словеначке и црногорске берзе.

Члан је уског тима стручњака испред Дирекције за трговину ЕПС-а која је успешно извела отварање тржишта електричне енергије 2012. године.

Председник је маркет комитета српске берзе електричне енергије SEEPEX, члан је стручног удружења ЦИГРЕ Србија – студијски комитет Ц5, као и европског удружења трговаца електричном енергијом EFET.